Petronela Belicová
Ministerstvo vnútra SR
sekcia verejnej správy 
odbor vnútorných vecí
Drieňová 22
826 86 Bratislava 29

Naša značka	                   Vybavuje	    	Bratislava   
/2015/Ro 		           Rovňáková 		 27. marec 2015

VEC:	Predbežná správa k verejnej zbierke „Biela pastelka“ organizovanej na základe Rozhodnutia č. SVS-OVS3-2014/020888 o zápise do registra zbierok Ministerstva vnútra SR z dňa 24.7. 2014.

Organizácia:	Únia nevidiacich a slabozrakých Slovenska (ÚNSS)
Adresa:		Sekulská 1
			842 50  Bratislava
IČO: 			00683876
Zastúpený:		Ing. Tatiana Winterová – riaditeľka ÚNSS
č. účtu:		4030016212 / 3100
			Sberbank Slovensko, a. s.

Priebeh verejnej zbierky:

Verejná zbierka sa konala na celom území SR v období od 01. augusta 2014 – 31. decembra 2014. Dňa 24. 09. 2014 (hlavný deň verejnej zbierky) sa v 288-ich mestách a obciach Slovenskej republiky prijímali do 1 509 prenosných pokladničiek dobrovoľné príspevky, za ktoré boli prispievatelia odmeňovaní spinkami v tvare bielej pastelky a drevenými bielymi pastelkami – tie predstavujú symbol neviditeľných línií, symbol nevidiacich, príležitosť k prejaveniu ľudskej ušľachtilosti a solidarity.

V čase od 1. augusta do 31. decembra 2014 bolo možné:
•	zasielať finančné príspevky prevodom na osobitný bankový účet verejnej zbierky,
•	prispieť do stacionárnych pokladničiek verejnej zbierky,
•	prispieť na zbierku sumou 2,- € zaslaním SMS správy na číslo 820 v sieti mobilných operátorov Orange Slovensko, Slovak Telekom a O2 Slovakia;

Stručný popis spôsobu konania verejnej zbierky: 
•	zbierka do prenosných a stacionárnych pokladničiek bola realizovaná prostredníctvom pracovníkov ÚNSS, členov ÚNSS a dobrovoľníkov;
•	počet dobrovoľníkov zapojených do zbierky dňa 24.9. 2014 bol cca 3 600;
•	na vopred určenom mieste zbieral dvoj- až trojčlenný zbierkový tím, ktorý realizoval verejnú zbierku prijímaním dobrovoľných príspevkov do prenosných pokladničiek a odmieňal prispievateľov plastovými spinkami v tvare bielej pastelky alebo bielymi pastelkami. Každý tím verejnej zbierky pracoval priemerne 4 hodiny; na niektorých miestach nadväzne pracovali dva dobrovoľnícke tímy;
•	každý dobrovoľnícky tím bol vybavený: 
-	50 - 150 kusmi spiniek a pasteliek;
-	100 - 150 kusmi letákov s informáciami o zbierke, logom verejnej zbierky, logom ÚNSS, ďakovným textom a logami partnerov verejnej zbierky;
-	igelitovou taškou s predmetmi zbierky podľa predchádzajúcich bodov;
-	súhlasom rodičov;
-	poverením vydaným ÚNSS členom tímu na jej zastupovanie vo veci vykonávania verejnej zbierky;
-	zapečatenou kartónovou pokladnicou označenou evidenčným číslom a ďalšími náležitosťami podľa zákona o verejných zbierkach;
-	každý člen tímu dostal tričko s logom a názvom zbierky;
•	každý vedúci dobrovoľníckeho tímu podpisoval protokol o prevzatí spiniek, pasteliek a ďalších materiálov verejnej zbierky;
•	dobrovoľnícky tím bol koordinovaný dôverníkom, ktorý bol na vykonávanie tejto funkcie poverený krajským koordinátorom verejnej zbierky; niektoré tímy boli koordinované priamo pedagogickým pracovníkom školy, ktorá bola zapojená do spolupráce pri realizácii zbierky;

Prehľad hrubého výnosu podľa spôsobu vykonávania zbierky:

Dobrovoľný príspevok do pokladničiek	Dobrovoľný príspevok na bankový účet	SMS 
 v hodnote   2 €	Úroky na bežnom účte verejnej zbierky	SPOLU	
95 013,12 €	1 474,33 €	11 416,- €	3,15€	107 906,60 €	

Ing. Tatiana Winterová
riaditeľka ÚNSS

Prílohy:
-	kópie bankových výpisov a iných dokumentov na preukázanie výnosu zbierky